PTT ออกหุ้นกู้วงเงิน 4.2 พันลบ. อายุ 6 ปี ดอกเบี้ย 3.50%
PTT ออกหุ้นกู้วงเงิน 4.2 พันลบ. อายุ 6 ปี ดอกเบี้ย 3.50% ครบกำหนดไถ่ถอน 15 พ.ย. 64 
20 ต.ค. 2558

บริษัท ปตท. จำกัด (มหาชน) หรือ PTT ระบุว่า ที่ประชุมสามัญผู้ถือหุ้นประจำปี 2556 ของบริษัทในการประชุมเมื่อวันที่ 11 เมษายน 2556 ได้มีมติอนุมัติแผนการจัดหาเงินกู้เพื่อใช้ในการลงทุน และ/หรือเป็นเงินทุนหมุนเวียนทั่วไป และ/หรือเพื่อทดแทนเงินกู้เดิมที่ครบกำหนดชำระ (Refinance) วงเงินรวม 250,000 ล้านบาทในช่วงระยะเวลา 5 ปี (ปี 56 – 60) ซึ่งยังคงเหลือวงเงินกู้ที่จะจัดหาได้ในปี 56-60 ประมาณ 208,000 ล้านบาท นั้น
ทั้งนี้ในวันที่ 19 ต.ค.58 บริษัทได้ดำเนินการจัดหาเงินกู้ โดยการออกหุ้นกู้ครั้งที่ 1/2558 ประเภทไม่ด้อยสิทธิ ไม่มีประกัน เสนอขายแก่ผู้ลงทุนประชาชนทั่วไปแล้วเสร็จ วงเงินรวม 4,200 ล้านบาท อายุหุ้นกู้ 6 ปี 27 วัน อัตราดอกเบี้ยคงที่ 3.50% ต่อปี วันครบกำหนดไถ่ถอน 15 พ.ย. 64 วันที่ชำระดอกเบี้ยชำระดอกเบี้ยในวันที่ 15 พ.ค.และ 15 พ.ย. ของทุกปีตลอดอายุหุ้นกู้
โดยหุ้นกู้ดังกล่าวได้รับการจัดอันดับความน่าเชื่อถือจากบริษัทฟิทช์ เรทติ้งส์ (ประเทศไทย) จำกัด ที่ระดับ AAA และมีธนาคารกรุงเทพ จากัด (มหาชน) ธนาคารกรุงไทย จากัด (มหาชน) ธนาคารกสิกรไทยจำกัด (มหาชน) และ ธนาคารไทยพาณิชย์ จำกัด (มหาชน) เป็นผู้จัดการการจัดจาหน่ายหุ้นกู้